William Morris

William Morris (Walthamstow, Essex, 1834ko martxoaren 24a - Hammersmith, Londres, 1896ko urriaren 3a) margolari, idazle, marrazkilari eta sozialista libertario ingelesa izan zen.Encyclopaedia Britannica Arts and Crafts mugimenduaren sortzailea izan zen.

Prerrafaelismoaren baitan sailkatzen da, baina eragin handia izan zuen Art nouveau edo modernismoan, arkitekturaren eta teoria sozialisten harremanari buruzko idatzien bidez batez ere. Prerrafaelisten taldeko gainerako margolariek baino kezka handiagoa erakutsi zuen gizarte gaiekiko.

Urte batzuetan margolari gisa lan egin ondoren, elezaharretan oinarrituriko olerkiak idatzi zituen. Baina politika eta gizartea eraberritu beharra zegoela sinetsita, eta sozialismo utopikoaren bidetik, Erdi Aroko esku langintza berreskuratzea ikusi zuen lan molde kapitalistak gainditzeko bide bakar gisa. Horrela, 1861ean, Morris, Dante Gabriel Rossetti, Edward Burne-Jones, Ford Madox Brown eta Philip Webbek Morris, Marshall, Faulkner & Co. esku langintzako lantegia sortu zuten. 1875ean konpainiak Morris and Co. izena hartu zuen, jabe bakarra Morris zelako. Lantegi horretan beirateak, mosaikoak, tapizak eta oihalak egin ziren, eta Ingalaterrako dekorazioa eraberritu zuen.

 Erreferentziak 

Kategoria:Ingalaterrako margolariak
Kategoria:Prerrafaelismoko margolariak
Kategoria:Art Nouveau
Kategoria:Industria diseinatzaileak
Kategoria:Ingelesezko idazleak
Kategoria:Essex konderriko jendea
Kategoria:Ingalaterrako fantasiazko idazleak
Kategoria:Erresuma Batuko diseinatzaileak
Kategoria:Londresen hildakoak
Kategoria:Ingalaterrako ateoak
Kategoria:Ingalaterrako marxistak
Kategoria:Erresuma Batuko marxistak